《渡浙江别陆处士圻》
清代·沈进

凄恻临歧路，苍黄对远天。春风官舍柳，暮雨石林烟。

樯燕来还去，山云断复连。今宵何处泊，愁坐扣离舷。

作者简介：（1628—1691）浙江嘉兴人，初名叙，字山子。诸生。工诗，康熙时与朱彝尊时称朱沈，与周贫并称周沈。早年诗尚清丽，晚期归于冲淡。家贫，授徒以自给。晚号知退叟，所居蓝村，屋三楹毁其一，因称为半巢居，读书其中，陶然自乐。有《文言会萃》、《行国录》、《蓝村稿》、《袁溪文稿》等。